Εντός των επόμενων δύο μηνών θα προκηρυχθεί ο διαγωνισμός για την περαιτέρω ιδιωτικοποίηση του ΑΔΜΗΕ. Αυτό διεμήνυσε ο αρμόδιος υπουργός Κωστής Χατζηδάκης. Στόχος της κυβέρνησης είναι να ολοκληρωθεί η διαδικασία ενδεχομένως και εντός του 2020.

Αυτή τη στιγμή στον ΑΔΜΗΕ το Δημόσιο ελέγχει ποσοστό 50,1% ενώ ο στρατηγικός επενδυτής, δηλαδή η κινεζική State Grid κατέχει το 24%. Βάσει του συμφώνου μετόχων της προηγούμενης μερικής ιδιωτικοποίησης, η κινεζική εταιρεία έχει δικαίωμα πρώτης προτίμησης, δηλαδή έχει δικαίωμα να αποκτήσει το υπό παραχώρηση ποσοστό εφόσον κάνει προσφορά η οποία θα ικανοποιήσει το ελληνικό Δημόσιο.

Για να εγκριθεί όμως η απόκτηση πλειοψηφικού μεριδίου από την State Gride σε διαχειριστή δικτύου εντός της ΕΕ, όπως ο ΑΔΜΗΕ, θα πρέπει να πιστοποιηθεί η συμμόρφωση με τους κανονισμούς της Ευρωπαϊκής Ένωσης για τον ιδιοκτησιακό διαχωρισμό.